Naǧib Meḥfuḍ

Naǧib Meḥfuḍ (s teɛrabt : نجيب محفوظ) d amyaru amaṣri, ilul di Lqahira ass n 11/12/1911, yemmut daɣ din ass n 20/08/2006. Yella d anaggal maca yura daɣen imagraden yemxallafen, ladɣa deg tfelseft, ɣer tama n wugar n 40 wungalen d wammuden n tullisin. Deg useggas 1988 yewwi arraz Nobel n tsekla ɣef lǧal n tlata wunagalen-is icudden gar-asen iwumi qqaren tamakuẓt n Lqahira(1- Gar snat n ssṛayat- 2- Ssṛaya n lxiq-  3- Lḥuma n Ssukkariya ) anda d-yewwi ɣef tudert di Lqahira, tamanaɣt n Maṣer. Ar tura d netta kan i yewwin arraz-a gar wid yettarun s teɛrabt, yerna ula deg Tefriqt d yiwen seg imezwura ur neggit.

Naǧib Meḥfuḍ deg tuget n yedlisen-is yettawi-d s umata ɣef tmetti tamaṣrit i yesleḍ s telqey akked d umezruy n tmurt-is, ladɣa deg tallit n Iferɛunen. Maca yettwassen daɣ ɣef tira-s icebḥen, tebna ɣas in’as ɣef ubrid n teẓrilewt (réalisme), maca tegget deg-s tesnalfa (poétique) d teɣmi tarumansit.

Deg useggas n 1995 wten-t  sin irebraben islamẓriyen i iɛerḍen ad t-nɣen s lmus ɣef lǧal n yiwen wungal mucaɛen i yura di 1959 nni : Arraw n taddart-nneɣ ; imi tuɣ llan lecyax i d-yeftan belli ameskar  yestehza deg-s ɣef Rebbi, ihi sskfren-t rnan sḥellen idamen-is, maca yemneɛ, yejreḥ kan, ma d irebraben-nni ttuɛedmen s tmettant sɣur udabu n Maṣer.

 Ayen yura 

 Astewtew n tisselbi, tullisin 1938
  Urar n lmektub (Ɛabat al-aqdâr), ungal 1939 
  Radubis, roman 1943 
  Amennuɣ n Tibas (Kifâḥ Tîba) ungal 1944 
  Al-Qâhira al-jadîda, roman 1945 
  Xan Al Xilili, ungal 1946 
  Zuqâq al-midaqq, ungal 1947
 Amarur (as-sarâb), ungal 1948
 Tazwara akked tagara (bidaya wa nihaya), 1949
 Gar snat n ssṛayat (Bayn al qaṣrayn), ungal 1956
 Ssṛaya n lxiq (Qaṣr al cawq), ungal, 1957
 Lḥuma n Ssukariya, (Al Sukariya), ungal 1957
 Arraw n taddart-nneɣ (Awlad ḥaratna), ungal 1959
 Amakar d yiḍan (al-lliṣṣ wa lkilab), ungal 1961
 Lexrif d yetbar, (Al samman w lxarif), ungal 1962
 Abrid (aṭ ṭariq), ungal 1964
 Amattar (ac caḥḥad), 1965
 Asqulhet sennig Nnil (tartara fawq Nnill), ungal 1966
 Miramar, ungal 1967
 Arraw n taddart-nneɣ (Awlad ḥaratina), 1968

Meḥfuḍ